
	Targedau / Targets
	Sut rydych wedi gweithio ar hwn /
How you have worked on this
	Ceir enghraifft ar /
An example can be found on

	Adolygu'r defnydd o gromfachau wrth ddyfynnu awdur/on ym mhrif gorff yr aseiniad. Gweler y canllawiau - https://uwtsd.ac.uk/media/uwtsd-website/content-assets/documents/library-and-learning-resources/infoskills/Harvard-cym_v.1.2.pdf. 
	Defnyddiwyd y canllawiau pan roeddwn yn ysgrifennu’r aseiniad yma pob tro. Cywirwyd unrhyw camgymeriadau cyn danfon yr aseiniad i mewn.
	Gwelwch ble rydwyf wedi dyfynnu yn y paragraff cyntaf.

	Ehangu eich ymgysylltiad â llenyddiaeth drwy ddarllen mwy o erthyglau academaidd.
	Byddaf yn dadansoddi beth mae’r llenyddiaeth yn dweud, ac wedyn gwneud gysylltiad i’m natblygiad proffesiynol, neu i’r astudiaeth achos.
	Gwelwch enghraifft yn yr adran llenyddiaeth. Dyma ble roeddwn i’n edrych ar gwaith Allison R, a’r Minecraft: Education Edition. 

	 Prawf-ddarllen y gwaith yn hollol drwyadl cyn cyflwyno i sicrhau cywirdeb ac i wella cystrawen a llif yr ysgrifennu. Mae angen adolygu ffurf y ferf e.e. pryd i ddefnyddio'r trydydd person a phryd i ddefnyddio'r amhersonol, y defnydd o ei (unigol) ac eu (lluosog) a rheolau treigliadau.
	Byddaf yn gwneud hyn trwy rhedeg yr aseiniad trwy Cysill, ac hefyd printio mas, i ddarllen ar bapur.
	Gwelwch trwy gydol yr aseiniad, ble mae’r berf yn dweud ‘Dyweda’ nid ‘Dywedir’ fel o blaen.






Astudiaeth achos archwiliadol sy’n codi o arfer (sylwi) yr ymchwilir iddo ymhellach drwy offer ymchwil a nodir. Daw’r astudiaeth i ben drwy nodi ymyrraeth y gellir ei threialu drwy gydol y Profiad Addysgu Proffesiynol (PAP) gan ddangos tystiolaeth ohoni drwy adfyfyrio yn y Pasbort Dysgu Proffesiynol (safonau dysgu proffesiynol).















Beth yw profiadau staff a dysgwyr blwyddyn 4 o ddefnyddio amrywiaeth o feddalwedd dechnolegol i wella ymrwymiad yn ystod gwersi?
Cyflwyniad.
Dyweda Llywodraeth Cymru, “...mae gwaith yn wahanol, mae technoleg yn wahanol, ac mae cymdeithas yn newid” (2022). Yn ôl prosiect ddata ‘Tech Nation’, sefydliad wedi’i ariannu gan y Llywodraeth y Deyrnas Unedig (2015), dengys y data fod De Cymru yn un o’r ardaloedd y Deyrnas Unedig sydd yn gweld cynnydd cyflym o’r defnydd o dechnoleg mewn bywyd pob dydd. Canlyniad y twf defnydd o dechnoleg yn rhoi swyddi newydd sbon, gyda gyrfaoedd ym myd technoleg yn cynyddu o ganlyniad o bob busnes neu ddiwydiant yn ymaddasu i’r byd technolegol newydd (Orduña, 2021).
O ganlyniad y newid mewn swyddi sydd i ddod, dywed Llywodraeth Cymru (2019) roedd angen newid ar y ffordd yr ydym yn dysgu’r sgiliau digidol, er mwyn rhoi cyfrifoldeb dros ddewis teclynnau wrth wneud gwaith, a chyfoethogi’r mynediad o dechnoleg yn ystod gwersi, neu i wella mynediad i addysg rhai, wrth ddefnyddio technoleg. Byddaf yn gwneud ymchwil i edrych ar ymrwymiad mewn gwersi disgyblion flwyddyn 4, a’r profiadau'r dysgwyr o ddefnyddio gwahanol feddalwedd a chaledwedd yn ystod gwersi ar draws y cwricwlwm.
Ers y cyfnodau clo yn ystod y pandemig, teimlir ysgolion y pwysau o sgiliau digidol is, pan wnaeth y normal newydd newid addysg i fod yn ar-lein (Carmarthenshire County Council, 2022). Gobaith y Sir bod pob ysgol yn y Sir yn defnyddio technoleg a’r platfform dysgu Hwb i’r ffyrdd gorau pob dydd. Yn yr un modd, dywed y Sir bod angen i gyfarwyddo eu hunain, fel staff / disgyblion ac ysgolion, gyda systemau cwmwl fel OneDrive, er mwyn i ni allu gweithio ble bynnag yr ydym ni. Gwelwn hyn yn gweithio yn ystod y pandemig, gydag athrawon yn darparu gwersi, a gwaith i'w disgyblion dros feddalwedd Teams ac yn rhannu dogfennau ar OneDrive (Carmarthenshire County Council, 2022).
Llenyddiaeth.
Gwelir gwthiad mawr gan y llywodraeth Cymru i sbarduno gwelliant o ddefnydd dechnoleg yn ein cwricwlwm (2020, tud. 197). Dywedir Selwyn a Facer (2014) “Digital technology is now woven so tightly into the fabric of everyday life”. Mae’r dyfodol yn dechnoleg, ac felly mae angen i’r ysgolion darganfod ffordd i addysgu pob sgil, fel y bydd yn y dyfodol. Wrth i’r cwricwlwm newydd yn defnyddio’r pedwar diben, sydd yn rhoi’r sgiliau bywyd i’r disgyblion, yn ystod pob gwers boed yn fathemateg, neu iaith, neu gerddoriaeth, mae pob plentyn yng Nghymru yn dysgu ac yn ddeall sut i fod yn ddysgwyr uchelgeisiol a galluog, unigolion iach a hyderus, gyfranwyr mentrus a chreadigol, a dinasyddion egwyddorol a gwybodus (Llywodraeth Cymru, 2020, tud. 23-24). Chwaraeir pedwar diben rôl enfawr mewn datblygiad y disgyblion. Er enghraifft, gwelir bod gwersi o’r Maes Dysgu a Phrofiad gwyddoniaeth a thechnoleg, yn dysgu am eu cyrff a’r ecosystemau sydd yn o’u gwmpas yn datblygu unigolion iach a hyderus, wrth ddeall sut mae’r datblygiadau technolegol y byd yn gwella’r ansawdd bywyd (Llywodraeth Cymru, 2020, tud.197).
Yn 2021, parhaodd Llywodraeth Cymru i fuddsoddi yn rhaglen EdTech Hwb (2021). Dros y ddwy flynedd diwethaf, buddsoddodd y Llywodraeth dros naw deg miliwn o bunnoedd er mwyn cefnogi’r trawsnewid o seilwaith digidol mewn ysgolion Cymru. Gelwir Gwasanaeth Sifil y DU (2022) y rhaglen EdTech Hwb yn y rhaglen fwyaf llwyddiannus y Llywodraeth Cymru er mwyn trawsnewid technoleg yn ein hysgolion. Oherwydd y rhaglen, mae ysgolion wedi derbyn miloedd o ddyfeisiadau i’r plant addysgu, dros deg mil o ddyfeisiadau MiFi, er mwyn i’r disgyblion gallu dysgu heb gysylltiad i’r we adref, a hefyd yn dal ati i brynu mwy o galedwedd i’r ysgolion. Mae’r rhaglen EdTech Hwb yn rhoi mynediad i feddalwedd Microsoft Office, Google Classroom a hefyd J2E i bob disgybl sydd yn ysgolion Cymru.
Meddyliwr llawer o athrawon bod technoleg yn chwarae rôl yn eu gwersi, ond yn achosi gwrthdyniad sylw eu disgyblion (Walden Universtiy, dim dyddiad), ond wrth ymchwiliad, gwelir prifysgol Walden bod dyfeisiau fel gliniaduron yn gallu annog disgyblion i ymrwymo i wersi lle byddant ddim yn ymrwymo hebddo. “...help turn tradionally dull subjects into interactive and fun activities.” yw’r geiriau’r brifysgol (dim dyddiad). O ganlyniad rhaglen EdTech Hwb, bydd y disgyblion yn ysgolion Cymru yn derbyn siawns i droi gwersi diflas i fod yn hwylus i’r disgyblion, yn llawn gweithgareddau hwylus ble bydd y disgyblion yn dysgu sgiliau newydd, ond yn mwynhau’r profiad.
Gwelir cynnydd o gemau fideo yn dod i’n hysgolion, ond mae gemau wedi bod yn rhan o gynlluniau gwersi am ddegawdau (Baker, 2014). Mae nifer o gemau ar lein fathemategol yn cael eu defnyddio fel adolygiad neu ymarfer, ble gall gemau fideo cymryd oriau cyn i’r disgyblion cael y gorau allan o’r gemau. Edrychodd Allison R (2017) ar y meddalwedd Minecraft: Education Edition, fel adnodd addysgol mae athrawon yn defnyddio yn eu gwersi. Mae Minecraft: Education Edition yn adeiladu ar botensial creadigol y disgyblion, a’u gwybodaeth am wahanol themâu ym maes llafur yr ysgol. Gellir defnyddio’r meddalwedd i wneud mathemateg, gwyddoniaeth a hyd yn oed iaith yn bleserus, themâu megis hyd a lled, yr anatomeg ddynol ac adrodd straeon, yn fwy pleserus i bawb, trwy rymuso’r disgyblion i ddarganfod, creu, arbrofi a gwneud camgymeriadau trwy brofi a methu. Dyweda Allison R (2017) wrthym y gall y llwyfan byd agored ond a reolir gan athrawon adeiladu ac arddangos disgyblion uwch eu meddwl, a mwy o ymgysylltiad gan y disgyblion â’r dasg. Mae Minecraft: Education Edition yn caniatáu i’r rhan fwyaf o ddisgyblion fentro a rhoi cynnig ar bethau newydd yn eu hardal gysur, sy’n adeiladu ar wybodaeth a dealltwriaeth o’r pwnc. Defnyddir Minecraft: Education Edition fel adnodd sydd yn hybu datblygiad o sgiliau trawsgwricwlaidd, er enghraifft diogelwch ar y we, sgiliau awyr agored a sgiliau am y ganrif yr unfed ar hugain, sydd yn paratoi disgyblion am y gweithle'r dyfodol trwy dasgau creadigol, datrys problemau a meddwl beirniadol (education.minecraft.net, 2015).
Dyweda Drummond a Sauer (2014) bod gemau fideo yn gallu cynyddu a hybu sgiliau mathemategol, gwyddoniaeth a darllen. Gwelwn berthynas bach iawn rhwng gemau fideo a pherfformiad academaidd, i allu galw a’r syniad o effaith negyddol rhwng cymryd amser i chwarae gemau fideo a gweithio ar waith academaidd. Os rydyn yn defnyddio’r gemau fideo yn iawn, i adeiladu a sbarduno gwaith creadigol, cytuna Drummond a Sauer (2014) gall gemau fideo cael eu defnyddio yn y dosbarth am dasgau, ac adnodd addysgu o’r disgyblion fel y dyweda Allison R (2017). Gwelwn mwy a mwy o blant yn ein dosbarthiadau sydd yn defnyddio technoleg yn y tŷ, ac yn gweld gemau byd agored fel lle diogel, ac felly, dyma ble byddant yn teimlo’n fwyaf cyfforddus i gymryd risg, a thrio pethau newydd. Felly, mae meddalwedd yn gallu rhoi ymrwymiad cryf, a lefel o greadigrwydd newydd i’r disgyblion, yn y dosbarth.
Astudiaeth Achos.
Er mwyn ymchwilio i’r ymrwymiad y disgyblion gyda’r cysylltiad o dechnoleg a’r gwaith y disgybl, bues i’n gwneud astudiaeth achos yn fy ysgol PAP. Diffinnir Dr McLeod (2019) astudiaeth achos fel ymchwiliad manwl o berson, grŵp, digwyddiad neu gymuned, hynny yw bod yr ymchwilydd yn astudio un darn o lun mawr, er mwyn derbyn atebion manylach a fwy dibynadwy yn yr ymchwiliad. Dechreuodd y dull astudiaeth achos mewn meddygaeth glinigol, trwy ddeall hanes personol y claf yn yr ysbyty. Nad yw astudiaeth achos yn ddull ymchwilio (McLeod, 2019), ond mae’r dulliau i gasglu gwybodaeth yn ystod yr astudiaeth achos, yw’r dulliau ymchwilio. Dywed Dr McLeod (2019) bod y dulliau mwyaf pwerus i ddefnyddio yn ystod astudiaeth achos yw arsylwadau, a chyfweliadau. Cytunaf fod arsylwadau yn bwerus, o ganlyniad o wneud arsylwad fy hunain, wnes i gasglu data craidd, a ddibynadwy o ddefnyddio’r dull yma.
Sôn Willis (2014, tud.4) am y cyfyngiadau o astudiaethau achos. Yn gyntaf, siaradir ar yr absenoldeb o weithdrefnau yn y broses o astudiaeth achos. Gwelir Yin (2009, tud.14-15) bod hyn oherwydd absenoldeb o ganllawiau methodolegol. Rydyn yn gwybod nawr na dyle hyn bod yn gyfyngiad rhagor oherwydd y canllawiau BERA (2018) rydyn yn dilyn yn ystod ein hymchwil. Cyfyngiad arall sonnir Willis (2014, tud.5) yw’r syniad na gall pob astudiaeth bod yn ddibynadwy, oherwydd y gyffredinoli o’r thema. Os rydym yn gwneud ymchwil ar ddosbarth flwyddyn 6 yn un Sir, ac yn darganfod bod defnyddio technoleg yw’r ffordd gorau i ddysgu mathemateg, does dim gwarant bydd hyn yn yr ateb iawn i ddosbarth, neu ysgol, mewn Sir wahanol.
Ar y llaw arall, mae rhaid cofio bod yna manteision o astudiaethau achos. Dywedir Davies (2011) bod astudiaethau achos yn gadael i ni gasglu data sydd yn fwy cyd-destunol i ein cwestiwn ymchwil. Hefyd, rydyn yn gallu deall cefndir o’r lle ymchwil, hynny yw gallaf ddysgu am y plant, neu’r ardal cyn i mi ymchwilio yn y dosbarth, sydd yn helpu i mi ddeall atebion, a fy narganfyddiadau o fy ymchwil. Cytunwyd Dr McLeod (2019) â Davies (2011) bod astudiaethau achos yn rhoi gwybodaeth fanwl a chyfoethocach gan y cyfranogwyr i ateb cwestiwn yr ymchwilwyr, a rhoi atebion sy’n berthnasol i’r ymchwil ac i amser a chyfnod yr ymchwil.
Defnyddiwyd astudiaeth ymchwil er mwyn deall teimladau'r staff a’r plant pan rydyn yn defnyddio technoleg, ystod o feddalwedd yn ystod gwersi, a sut mae’r dysgu yn gwella oherwydd ymrwymiad gwell i’r wers gan y plant. Byddaf yn cynnal cyfweliad gyda’r athrawes dosbarth, ym mlwyddyn 4, a hefyd byddaf yn dosbarthu holiadur i’r dosbarth cyfan o 30. Cyn hyn, byddaf wedi eistedd mewn i wers TGCh, er mwyn gweld sut mae’r plant yn ymddwyn, gweithio ac wedi ymrwymo i’r dasg wrth ddefnyddio technoleg boed yn gliniaduron neu iPads.
Rheolau Ymchwil.
Gwelir Atodiad 1 o’n haseiniad, ble gwelwch fy ffurflen foesegol wedi’i gymeradwyo gan y Brifysgol er mwyn gwneud ymchwil yn ystod PAP3. Dywed yr arlywydd BERA (2018), bod ymchwil addysgol yn hanfodol i gadw dealltwriaeth o’r byd addysg, i ddeall pob agwedd o addysg ac yn hanfodol i’n les cymdeithasol, ac yn hanfodol i’n democratiaeth. Dywedir bod y canllawiau BERA (2018) yma i’n cefnogi yn ystod ymchwil i gadarnhau ein bod yn ymchwilio i’r safonau moesegol uchaf. Amddiffynnir ymchwilwyr a’r cyfranogwyr i’r safon uchaf, trwy gefnogi a dathlu’r amrywiaeth mewn dulliau ymchwil addysgol yn yr unfed ganrif ar hugain.
Dywed y canllawiau BERA (2018) dyle pob ymchwilydd yn amddiffyn cyfanrwydd, a’r enw da o ymchwil addysgol pan fyddant yn ymchwilio. Hynny yw bydd pob ymchwilydd yn gwneud yn siŵr eu bod yn cadw at reolau’r ymchwil, ac yn cadw at ganllawiau BERA wrth ymchwilio. Yn debyg, dyle pob ymchwilydd atgoffa’r cyfranogwyr eu bod yn dal yr hawl i dynnu allan o unrhyw ran o’r ymchwil boed yn holiadur, cyfweliad neu arsylwad. Daliwyd yr hawl i breifatrwydd o’u data, a’r cyfraniad, wrth hefyd yn dal yr hawl i wybod pob rheswm dros yr ymchwiliad. Yn olaf, dywedir canllawiau BERA (2018) bod rhaid i’r ymchwilwyr gofyn am ganiatâd i ddefnyddio pob darn o dystiolaeth, data neu eiriau gwreiddiol y cyfranogwyr yn ystod yr ymchwiliad. Gall hyn meddwl pan fydd yr ymchwilydd yn ysgrifennu eu darganfyddiadau, neu i’r data cael ei storio a chadw gan yr ymchwilydd.
Cytunwyd y Llywodraeth Cymru (2021) ar bwysigrwydd ar i ymchwilwyr i fod yn foesegol pan wrthi’n ymchwilio. Dywed y Llywodraeth Cymru oherwydd y datblygiad mewn technoleg, mae pwysig i’r ymchwilwyr i drin data’n foesegol, trwy gadw at breifatrwydd y data, gan gadw yn lle diogel. Rydwyf yn ffodus bod y Brifysgol yn defnyddio system OneDrive, ble gallaf gadw data, i’n gyfrif fy hun, ble gall neb derbyn mynediad, heb fy nghyfrinach. Cytunir Amgueddfa Cymru (2020) ar bwysigrwydd diogelu lles emosiynol a corfforol pob un sydd yn chwarae rhan o’r ymchwil. Defnyddir Amgueddfa Cymru cod ymarfer yn yr amgueddfa ble mae’n ddisgwyliedig i bob un sydd yn chwarae rhan yn ymchwil o ran yr amgueddfa, yn dilyn y cod ymarfer yma.
Dulliau Ymchwil.
Er mwyn i mi allu gwneud fy astudiaeth achos, roedd rhaid i mi ddewis tri dull ymchwilio i gasglu data. Roedd rhaid i mi ymchwilio gwahanol ddulliau, i mi allu dewis pa ddull bydd yn briodol am fy ymchwil. Dewiswyd rhannu holiaduron gyda’r disgyblion, gwelir atodiad 3 am yr holiadur, cynnal cyfweliad gyda’r athrawes, gwelir atodiad 4 am y cwestiynau gofynnaf, ac arsylwi ar wers ble roedd meddalwedd neu ddyfais ddigidol ar waith. Yn y darn yma o fy aseiniad, byddaf yn trafod llenyddiaeth ac ymchwil o’r tri dull ymchwilio dewiswyd.
Yn gyntaf, byddwn yn trafod arsylwad gwers, fel rhan o fy nulliau ymchwil. Dyweda Simpson a Tuson (2003, tud.10) nad yw arsylwi ond yn edrych, ond yn gofyn i chi gyd ymdeimlo i’r grŵp neu ddosbarth. Mae rhaid i ni anghofio ein bod yn rhan o’r amgylchedd pan rydyn yn arsylwi mewn lle cyfarwydd, i allu beirniadu yn gywir, ac arsylwi’n gyda’r cwestiwn yn meddwl yn unig. Trafodir Abdulla a Raman (2001, tud.125-127) am y ddwy ffordd i arsylwi, yn enwi’r ddwy ffordd yn arsylwi cyfranogol ac arsylwi heb fod yn gyfranogwr. Y gwahaniaeth yma yw bod yr ymchwilydd yn cymryd rhan yn y gweithgareddau sydd yn digwydd wrth arsylwi cyfranogol. Gwelir mantais o’r dull cyfranogol bod mwy o amser i’r ymchwilydd yn gwneud perthynas rhwng yr ymchwilydd a’r cyfranogwyr (Cohen a Manion, 1989). Hefyd, wrth i’r ymchwilydd cymryd rhan i’r arsylwad, gall hyn rhoi gwell ansawdd o wybodaeth, a hefyd gwell dibynadwyaeth yn ddata. Ar y llaw arall, gall ymchwilwyr sy’n cymryd rhan o’r arsylwad rhoi data tuedd i’r canlyniad (Gaille, 2020). Os mae’r ymchwilwyr yn dechrau cyd-deimlo gyda’r cyfranogwyr, na fydd y data yn ddibynadwy. Rydym hefyd yn gwybod bod pan mae’r ymchwilwyr yn cymryd rhan, mae’n cymryd llawer o amser, mae mwy o amser wedi treulio ar fod rhan o’r dasg, na fydd yr ymchwilydd yn casglu data.
Pan na fydd yr ymchwilydd yn cymryd rhan o'r arsylwad, mae’r ymchwilwyr yn gwylio a gwrando yn unig, yn gwylio’r wers, a chymryd nodiadau yn lle cymryd rhan (Thompson, 2016). Gall yr ymchwilwyr aros yn y cefndir, gweld sut mae’r cyfranogwyr yn actio’n naturiol, er mwyn casglu data dibynadwy. Ar y gwrthwyneb, na gall yr ymchwilwyr gofyn cwestiynau, er enghraifft pam mae’r cyfranogwyr yn actio’r ffordd y maen nhw.
Dull nesaf i drafod yw defnydd o holiaduron i ymchwilio mewn astudiaeth achos. Dyle’r cwestiynau ar yr holiadur bod yn bwrpasol, dealladwy a diduedd (Stone, 1993, tud.1264). Dyle’r cwestiynau ar yr holiadur cael eu dadansoddi diduedd, heb gamddehongliad o’r farn y cyfranogwyr. Mantais fawr o ddefnyddio holiaduron yw gall yr holiadur cyrraedd llawer mwy o gyfranogwyr na gall cyfweliadau, fel enghraifft, felly gallwn gasglu mwy o ddata (Jones et al., 2008, tud.16-18). Gall holiaduron ar y we gweithio yn dda am y cyfranogwyr sydd yn hoffi gweld y cyfarwyddiadau, trwy ddefnyddio lluniau a fideos. Yn ogystal â hyn, gall holiaduron ar lein edrych yn ddeniadol, a’r atebion o dan reolaeth, gyda sillafu a gramadeg yn cael ei wirio, i fod yn hollol gywir. Ar y llaw arall, gwelwn gyfyngiadau o holiaduron (Jones et al., 2008, tud.16-18). Un cyfyngiad yw gall rhai pobl ddim rhoi ymateb i’r holiadur, ac felly na fydd data i’w defnyddio. Gwelir hyn yn fwyaf pan ddefnyddiodd ymchwilwyr holiadur ar lein oherwydd roedd rhai yn anwybyddu’r linc, neu’r e-bost.
Dyweda Cornell (2022) am y fantais o holiaduron yn rhoi atebion gloi i’r ymchwilwyr. Trwy ofyn i gyfranogwyr i lenwi holiadur fel ffordd o gasglu data, mae’r atebion a’r data yn dod atom ni fel ymchwilwyr yn syth. Mae hyn yn fantais fawr oherwydd mae’n osgoi gorfod aros am atebion, a hyd yn oed, y bygythiad o bobl yn newid atebion, i ddinistrio’r data cyn dod i’r ymchwilydd. Gall holiaduron helpu i gadw anhysbysrwydd y cyfranogwr (Cornell, 2022). Yn yr oes ddigidol, rydyn ni yn gallu dosbarthu holiaduron ar lein, sydd yn meddwl dydyn ni ddim yn gwybod pwy sydd wedi ateb pa holiadur. Felly, gall y cyfranogwyr ateb pob holiadur yn onest, heb bryderu bydd yr ymchwilwyr yn gwybod pwy sydd wedi dweud beth. Ond, gall hyn hefyd fod yn gyfyngiad. Pan mae’r cyfranogwyr yn gwybod na yw’r ymchwilwyr yn gwybod pa holiadur yw bwy, mae’n agor i rai gadael cwestiynau allan, neu roi atebion anghywir. Gall hyn wedyn rhoi’r canlyniad anghywir i’r ymchwiliad llawn. Yn yr un modd, gall yr ymchwilydd camddehongli’r atebion sydd ar yr holiadur, fel dyweda (Jones et al., 2008, tud.16-18). Os mae’r holiaduron yn anhysbys, na gall yr ymchwilydd gofyn am esboniad o’r ateb sydd ar yr holiadur.
Yn olaf, trafodwn gyfweliadau fel dull ymchwil. Rydyn yn gofyn cwestiynau sydd yn briodol i’r ymchwil pan ydyn gynnal cyfweliad (Wilson, 2012, tud.96-98). Mae cyfweliadau yn gallu rhoi cysylltiad dynol rhwng yr ymchwilydd, a’r cyfranogwr. Gall hyn gwneud y gwahaniaeth rhwng atebion cywir, a chwestiynau gydag emosiwn. Cytunwyd Vaughn, Schumm a Sinagub (1996, tud.25) bod cyfweliadau yn gadael i’r ymchwilydd gweld a deall emosiwn y cyfranogwr. Dyweda bod hyn yn fantais o gyfweliadau, oherwydd mae’r data rydym yn casglu, yn llawn emosiwn, a gall yr ymchwilwyr deall sut mae’r cyfranogwr yn teimlo amdano’r thema’r ymchwil. Gall yr ymchwilwyr ymateb i’r ymatebion llafar a di eiriau’r cyfranogwr wrth asesu'r data, a deall teimladau ac atebion di eiriau'r cyfranogwr. Bydd hyn yn cyfoethogi'r data, gan ei wneud yn well ac yn fwy dibynadwy ar gyfer ymchwil yr ymchwilwyr. Wrth fod ni’n dewis pwy i wneud cyfweliad gyda, mae rhaid i’r cyfranogwr cytuno i gael ei gyfweld (Alsaawi, 2014, tud.152). Rydyn ni’n gwybod bod yn hanfodol i’r cyfranogwyr i gytuno i gymryd rhan yn ein hymchwiliad (BERA, 2018) a bod rhaid i ni gadarnhau bod yn cytuno i ni ddefnyddio ei data am ein hymchwil, a’n ganlyniadau. Maw Alsaawi (2014, tud.153) yn parhau i drafod cyfyngiad o ymchwilwyr yn gofyn cwestiynau sydd yn rhy hir. Yn ôl Dörnyei (2007, tud.140) dyle pob cyfweliad rhedeg yn naturiol a bod yn gyfoethog mewn manylyn. Os mae ymchwilwyr yn gofyn cwestiynau sydd yn cymryd gormod o amser, mae’n gallu achosi i’r cyfranogwr i fethu deall y cwestiwn yn gywir, ac felly bydd yr ymchwilwyr yn derbyn data anghywir, ac yn annibynadwy. Cyfyngiad mawr yw ymchwilwyr yn gofyn cwestiynau sydd yn duedd, a thyle pob ymchwilydd aros yn niwtral pob tro (Robson, 2011). Mae cyfweliadau yn arbennig i’r ymchwilwyr os ydynt yn edrych am y ffordd mae cyfranogwr yn teimlo am thema (Alsaawi, 2014, tud.154).
Dadansoddiad Data.
Dewisais i wneud astudiaeth achos, wrth ddefnyddio dulliau ymchwil holiadur, cyfweliad ac arsylwad. Er mwyn cyflwyno fy nata, defnyddiaf wahanol ffyrdd sydd yn weladwy, yn ddarllenadwy ac yn hawdd i bob un sydd yn darllen i’w deall y data yn llawn.
Holiadur.
Wrth edrych ar y fath o ddata casglwyd yn fy holiadur, gwelir atodiad 4 am fy holiadur dosbarthwyd i’r disgyblion yn y dosbarth. Byddaf yn defnyddio graffiau bar i ddangos yr atebion o’r cwestiynau caeedig, er enghraifft cwestiwn 2 ‘Ydych chi’n defnyddio llawer o dechnoleg yn ysgol?’ ble mae’r atebion yn ‘ydw’, ‘weithiau’ neu  ‘nac ydw’. Mae graffiau bar yn syml, ac yn hawdd cymharu atebion pobl (SurveyMonkey.com, dim dyddiad). I dangos data o gwestiwn a thri ateb, nad oes gormod o fariau, felly mae darllen a deall y data yn hawdd, ac yn weladwy, sy’n golygu mae pawb yn gallu gweld a chymharu’n hawdd. Ar y gwrthwyneb, byddaf yn dyfynnu ambell ateb o’r cwestiynau agored, er mwyn gallu dadansoddi’r pwynt mae’r cyfranogwr wedi gwneud.
Cyfweliad.
Oherwydd byddai’n ond yn cyfweld ag un athrawes, na fyddai’n cymharu’r data gydag athrawes arall. Byddai’n dyfynnu beth ddywedodd hi yn ystod ein trafodaeth, er mwyn mesur gyda llenyddiaeth, i weld os mae’r llenyddiaeth yn cytuno. Dyweda Miles (2018) bod yn iawn i ddyfynnu geiriau person o gyfweliad, dim ond os rwyf yn cadw yn gyfrinachol pwy yw’r cyfranogwr, a hefyd rwyf yn tynnu allan unrhyw bethau personol.
Arsylwad.
Ar ôl rydw i wedi arsylwi ar y wers ddigidol, byddaf yn edrych nôl ar fy nodiadau, i weld y ffactorau cyffredin ac ymatebion sy'n esbonio fy nghwestiwn ymchwil. Gallai hyn fod yn nifer y disgyblion sy’n gorffen y dasg ar amser, ac ar lefel uchel, a gallai hyn hefyd fod y nifer o ddisgyblion a welwyd yn canolbwyntio ar y dasg ac yn gwneud yr hyn a olygir iddynt hefyd, ac nid yn gwneud y gwrthwyneb. Dyweda Morshed, Tornetta a Bhandari (2009, tud.53) bod rhaid i’r data arsylwad cael eu cyflwyno trwy ysgrifennu’n ddisgrifiadol, a thrafod yr hyn sydd yn gyffredin â phawb, a hefyd ble gwelwn wahaniaethau mewn teimladau, agwedd ac ymrwymiad y disgyblion.
Canlyniadau a Thrafodaeth.
Gwelais ganlyniadau positif iawn o ran ymrwymiad y disgyblion i’r gwersi technoleg. Yn ystod fy nhrafodaeth, byddwn yn dangos gwahanol graffiau o atebion i’r holiadur, trafod pwyntiau pwysig wrth yr athrawes dosbarth yn y cyfweliad, a hefyd byddaf yn ysgrifennu disgrifiadau o’r arsylwad, er mwyn dangos pam rydym wedi dod i’r canlyniad yma.
Yn ystod yr arsylwad, gwelais ddisgyblion sydd â chyrhaeddiad o bob lefel yn mwynhau ac yn llwyddo ar dasg. Gofynnodd yr athrawes dosbarth i’r disgyblion ail ddrafftio darn o waith o’r maes dysgu a phrofiad Ieithoedd, Llythrennedd a Chyfathrebu. Dangosir hyn y gwahaniaeth rhwng disgyblion yn ysgrifennu ar bapur, i ddisgyblion yn teipio ar y cyfrifiadur, gyda meddalwedd gwirir sillafu. Wrth gael y mynediad i hyn, mae’r plant yn teimlo’n gyffyrddus i wneud camgymeriadau sillafu, oherwydd mae’n haws i newid. Mae hyn yn meddwl mae’r disgyblion yn barod i drio defnyddio geiriau mwy cymhleth, nag arfer. Anghytuna Rimbar (2017, tud.3) bod y meddalwedd gwirir sillafu yn wneud swydd dda i godi hyder y disgyblion i ysgrifennu’n fwy. Oherwydd bod disgyblion yn dechrau dod yn ddibynnol ar y meddalwedd hwn, gwelwn gostyngiad o’r hyder i’r disgyblion i ysgrifennu’n rhydd. Nad yw’r meddalwedd gwirir sillafu yn helpu’r disgyblion i ddysgu’r sillafu am y geiriau rydyn nhw’n defnyddio, dim ond i newid yn y testun. Nad yw’r disgyblion yn dysgu wrth ddefnyddio’r meddalwedd gwirir sillafu.
Wnes i gyfweld â’r athrawes dosbarth, gwelir atodiad 3 am y cwestiynau gofynnaf yn y cyfweliad. Gwnaeth yr athrawes dosbarth dau bwynt pwysig i mi yn ystod ein cyfweliad. Y pwynt cyntaf oedd bod plant yn dechrau colli eu hun yn y dechnoleg, ac felly, dyle’r ysgolion ddim defnyddio gormod o dechnoleg yn wersi. Daeth y pwynt yma ar ôl trafod am y canfyddiadau o ddefnyddio technoleg. Siaradodd am y disgyblion sydd dim mynediad i’r dyfeisiadau, a’r meddalwedd tu allan i’r dosbarth, ac felly nad yw’r disgyblion yma yn derbyn yr un profiadau tu fas yr ysgol i gadarnhau’r sgiliau. Yr ail bwynt a wnaeth yr athro oedd bod disgyblion nad ydynt yn canolbwyntio neu'n ymddwyn yn wael yn tynnu eu sylw oddi wrth eu gwaith, ac maent yn defnyddio'r dechnoleg i gael hwyl. Ategir pwynt yr athrawon gan Future Educators (2022). Maen nhw’n cytuno ag athro’r dosbarth y bydd disgyblion sy’n camymddwyn bob amser yn ceisio defnyddio’r dechnoleg am hwyl, yn lle gwneud gwaith. Mae yna feddalwedd a all atal mynediad i apiau neu wefannau nad ydynt yn gysylltiedig. Yn ffodus, mae fy ysgol PAP yn defnyddio chromebooks, a system lle mae gwefannau digyswllt yn cael eu rhwystro, felly ni all y disgyblion ryfeddu a gwneud eu gwaith yn unig.
 Yn olaf, gwelais safbwyntiau positif wrth y disgyblion yn yr holiaduron. Ar y cyfan, mae’r rhan fwyaf o’r disgyblion yn cael profiad positif wrth ddefnyddio technoleg yn wersi. Gwelir y rhan fwyaf yn dweud eu bod yn mwynhau’r gwersi ble defnyddiwn dechnoleg.  Wrth edrych ar y graff, gwelwn y mwyafrif o’r disgyblion ateb yn bositif i’r cwestiwn yn gofyn a ydynt yn mwynhau’r gwersi a defnydd o dechnoleg. Dyle hyn meddwl bod ymrwymiad y disgyblion yn gyfoethog, oherwydd maent yn mwynhau, ac yn edrych ymlaen at y wers. Y cwestiwn nesaf yn gofyn am esboniad o’r ateb i’r cwestiwn. Esbonia’r rhan fwyaf bod hyn oherwydd y rhyddid sydd ganddyn nhw i wneud darnau o waith o lefel uchel, i ddylunio poster gwell y gallent ar bapur oedd un enghraifft. Anghytunwyd Coughlan (2015) bod disgyblion yn perfformio’n well wrth ddefnyddio technoleg. Dyweda bod disgyblion sydd yn defnyddio ychydig i gymedrol o dechnoleg, yn y dosbarth ac yn y cartref yn perfformio'n well yn eu gwaith ysgol.  Dyweda’r disgyblion eu bod yn teimlo bod yn gwneud gwaith o safon well pan maen nhw’n defnyddio meddalwedd J2E i wneud eu gwaith. Mae angen i’r disgyblion teimlo balch dros eu gwaith. Dyweda’r rhai sydd wedi dewis ‘Weithiau, ond dim pob tro’, nad yw pob tasg yn haws ar y feddalwedd J2E, yn rhoi’r enghraifft o wneud posteri, oherwydd maen nhw’n hoffi gwneud ar bapur yn lle, ac oherwydd maent ddim yn hoffi’r dasg ar y meddalwedd, ac felly maent ddim yn ymrwymo llawn i’r dasg. Ar y llaw arall, wnaeth rhai a dewiswyd ‘Ydw, pob tro’, rhoi’r dasg yma fel enghraifft o dasg maent yn ymrwymo’n llawn ynddo. Cytuna Croft (2018) bod yn allweddol bod y disgyblion yn mwynhau’r gwersi, er mwyn cymryd mwy o wybodaeth a’r profiad allan o’r gwaith. Cytuna bod y disgyblion sydd yn mwynhau eu gwersi, a’u tasgau, yn hapusach yn yr ysgol, ac yn ymrwymo’n fwy i’r gwaith.
Felly, yn fy marn i, gall technoleg fod yn yr allwedd i gryfhau’r ymrwymiad i rai disgyblion, ond mae rhaid cofio, nad yw hyn yn yr un peth i bawb.
Casgliad.
Wrth i mi ymchwilio, darganfyddai bod arsylwad yn ffordd ddibynadwy o gasglu data. Cytuna McLeod (2015) bod arsylwadau yn ddibynadwy oherwydd mae’r ymchwilydd yna er mwyn gwylio, gwrando a chasglu’r data. Oherwydd mae’r ymchwilydd yn y dosbarth pan ydyn yn arsylwi, gall gweld os mae pethau yn mynd o’i le, a sut mae’r athrawon, y disgyblion yn delio gyda’r negyddol, er enghraifft, does dim digon o ddyfeisiau er mwyn cynnal y wers TGCh, felly beth mae’r athrawes yn wneud. Does dim ffordd i’r atebion neu’r data fod yn anghywir, oherwydd mae’r ymchwilydd yna i weld yng nghyntaf. Yn ogystal â hyn, dyweda Smolkowski (2006) dyle mwy na un ymchwilydd bod yn rhan o arsylwad ar yr un tro. Dyweda hyn wrth gyfoethogi dibynadwyedd i’r data sydd yn dod allan o arsylwad. Wrth gael dau ymchwiliwr yn arsylwi ar un targed, er enghraifft gwers, gall y ddwy trafod a gweld os ydyn wedi arsylwi ar yr un pethau, os ydyn yn cytuno efo rhai pwyntiau, neu os oes rhywbeth mae un wedi colli ac yn y blaen. Cytunaf a hyn, oherwydd mae’n amhosib gwybod os ydw i wedi gweld popeth, neu hyd yn oed os ydw i wedi gweld y pethau sydd angen i mi ateb fy nghwestiwn.
Na allwn gyffredinoli bod technoleg yn gwella ymrwymiad y disgyblion ymhob dosbarth neu ysgol, oherwydd mae anghenion y disgyblion yn newid o ddosbarth i ddosbarth. Gall y dosbarth wnes i arsylwi, a danfon holiaduron i yn mwynhau technoleg, a gwneud gwaith ar feddalwedd gwahanol, ble gall dosbarth arall, hyd yn oed yn yr un ysgol, teimlo’n wahanol, eu bod yn ffafrio i ysgrifennu gyda phen a phensil, a gwneud gwaith ar bapur. Oherwydd yr oes rydyn ynddo, gallai rhagdybio bydd llawer yn mwynhau gwneud gwaith ar ddyfeisiadau, oherwydd mae’r rhan fwyaf o blant y dyddiau yma’n defnyddio technoleg ar bob achlysur gallan nhw.
Argymhellion.
Wrth ymchwilio tu fewn i’r thema ‘technoleg yn ddosbarthiadau’ a hefyd fy mhrofiadau yn y tair PAP, adlewyrchodd y cyfyngiad o fewn technoleg yw’r diffyg sgil, nid yn unig yn y disgyblion, ond hefyd yr athrawon dosbarth. Cytuna (Mahanta ac Ahmed, 2012, tud. 50)  bod yr athrawon ddim yn derbyn y profiadau a’r gwersi er mwyn dod ar ben diffyg sgiliau TGCh, er mwyn gallu trosglwyddo’r sgiliau i’r disgyblion.
Er mwyn i mi wella’r sefyllfa, rydw i am i helpu dysgu’r sgiliau hanfodol i’r disgyblion, athrawon a rhieni. I daclo’r cyfyngiad, a throi i fantais i bob ysgol, a disgybl. Mae’r defnydd o ddyfeisiadau, a meddalwedd yn gallu tanio’r dychymig, i greu gwersi sy’n gyffrous, arloesol a hwyl i’r disgyblion. Gwelir gwaith Technocamps o Abertawe yn ysbrydoli’r disgyblion ifanc i fwynhau'r gwersi STEM. Yn ystod fy amser yn PAP 3, roeddwn i’n ffodus i eistedd mewn i weithdy Technocamps yn nosbarth flwyddyn 4, ac ysbrydolodd y gweithdy i mi ddefnyddio technoleg yn fy ngwersi i.
Yn y dyfodol, er mwyn i mi gynyddu ymrwymiad y disgyblion i fy ngwersi, byddaf yn gwneud yn siŵr fy mod i’m darparu’r sgiliau hanfodol i’r disgyblion a fy nghyd athrawon i allu deall ein byd digidol, modern rydyn yn byw ynddi.
[4669 o eiriau].

5. Yn eich barn chi, ydych chi'n gwneud gwaith gwell pan rydych yn gwneud gwaith ar feddalwedd J2E?

Ydw, pob tro.	Weithiau, ond dim pob tro.	Nac ydw, byth.	19	7	4	


3. Ydych chi'n mwynhau'r gwersi yn fwy pan rydych yn defnyddio technoleg?

Ydw	Nac Ydw	26	4	

